Und am 14. Oktowa is umma siwene in da Fruah losgaunga. De Tiakn san in drei machtige Heersäun augruckt. Owa bei Eana woa des Pfeffa heraust. Sunst haum de Janitscharn oiwei todasmuati augriffa, owa aun den Tog sans mera mid de Keun und Schteckan vo eanane Aufira autrim wuan. Zmidtog san zwoa nu zwoa Minan beim Keantnatoa in d´Luft gaunga. A Dritte hod ma nu midm Untagrom unschedli mocha kena. Und nuamoi hod ma 26 Tonnan Puiva aussagrahmt.